# Úradný vestník C 486/2016

| | ISSN 1977-1037 |
| --- | --- |
| Úradný vestník
  Európskej únie | C 486 |
| | |
| Slovenské vydanie | Informácie a oznámenia | Zväzok 5928. decembra 2016 |

ISSN 1977-1037

Úradný vestník

Európskej únie

C 486

Slovenské vydanie

Informácie a oznámenia

Zväzok 5928. decembra 2016

---

| Číslo oznamu | Obsah | Strana |
| --- | --- | --- |
| | IV   Informácie |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE |
| | Európsky parlament |
| 2016/C 486/01 | LVI. plenárne zasadnutie Konferencie výborov pre európske záležitosti – 13. – 15. november 2016, Bratislava – Príspevok prijatý na LVI. zasadnutí Konferencie výborov pre európske záležitosti | 1 |

Číslo oznamu

Obsah

Strana

IV   Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament

2016/C 486/01

LVI. plenárne zasadnutie Konferencie výborov pre európske záležitosti – 13. – 15. november 2016, Bratislava – Príspevok prijatý na LVI. zasadnutí Konferencie výborov pre európske záležitosti

1

---

| SK | |
| --- | --- |

SK

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament

| 28.12.2016 | SK | Úradný vestník Európskej únie | C 486/1 |
| --- | --- | --- | --- |

28.12.2016

SK

Úradný vestník Európskej únie

C 486/1

---

LVI. PLENÁRNE ZASADNUTIE KONFERENCIE VÝBOROV PRE EURÓPSKE ZÁLEŽITOSTI

13. – 15. november 2016, Bratislava

Príspevok prijatý na LVI. zasadnutí Konferencie výborov pre európske záležitosti

(2016/C 486/01)

1.   Posilnenie úlohy národných parlamentov v EÚ

| 1.1. | Konferencia výborov pre európske záležitosti (COSAC) oceňuje pokrok dosiahnutý súčasnou Európskou komisiou (2014 –) pri zlepšovaní vzťahov s národnými parlamentmi, ktorý je zdokumentovaný v 26. polročnej správe COSAC, najmä prostredníctvom vyššieho počtu návštev komisárov v národných parlamentoch/komorách, a nabáda Európsku komisiu, aby pokračovala v tomto úsilí s cieľom vytvoriť trvalý dialóg s národnými parlamentmi. Tento dialóg podporuje právomoci národných parlamentov zabezpečovať, aby ich národné vlády niesli zodpovednosť a kontrolovať vnútroštátne politiky a politiky EÚ. |
| --- | --- |

1.1.

Konferencia výborov pre európske záležitosti (COSAC) oceňuje pokrok dosiahnutý súčasnou Európskou komisiou (2014 –) pri zlepšovaní vzťahov s národnými parlamentmi, ktorý je zdokumentovaný v 26. polročnej správe COSAC, najmä prostredníctvom vyššieho počtu návštev komisárov v národných parlamentoch/komorách, a nabáda Európsku komisiu, aby pokračovala v tomto úsilí s cieľom vytvoriť trvalý dialóg s národnými parlamentmi. Tento dialóg podporuje právomoci národných parlamentov zabezpečovať, aby ich národné vlády niesli zodpovednosť a kontrolovať vnútroštátne politiky a politiky EÚ.

| 1.2. | V oblasti politického dialógu medzi Európskou komisiou a národnými parlamentmi COSAC vidí potenciál na zlepšenie odpovedí na odôvodnené stanoviská národných parlamentov, a preto navrhuje, aby Európska komisia lepšie riešila konkrétne obavy národných parlamentov v lehote nie dlhšej ako osem týždňov a pri príprave svojich odpovedí analyzovala všetky možné stanoviská, najmä v prípade odpovedí súvisiacich so spustením takzvaného mechanizmu žltej karty. COSAC ďalej zdôrazňuje význam diskusií a výmen názorov medzi národnými parlamentmi v rámci postupu kontroly subsidiarity. |
| --- | --- |

1.2.

V oblasti politického dialógu medzi Európskou komisiou a národnými parlamentmi COSAC vidí potenciál na zlepšenie odpovedí na odôvodnené stanoviská národných parlamentov, a preto navrhuje, aby Európska komisia lepšie riešila konkrétne obavy národných parlamentov v lehote nie dlhšej ako osem týždňov a pri príprave svojich odpovedí analyzovala všetky možné stanoviská, najmä v prípade odpovedí súvisiacich so spustením takzvaného mechanizmu žltej karty. COSAC ďalej zdôrazňuje význam diskusií a výmen názorov medzi národnými parlamentmi v rámci postupu kontroly subsidiarity.

| 1.3. | COSAC vzhľadom na zavedený politický dialóg s Európskou komisiou vyzýva aj Európsky parlament, aby posilnil zohľadňovanie stanovísk národných parlamentov v rámci politického dialógu v príslušných parlamentných výboroch. |
| --- | --- |

1.3.

COSAC vzhľadom na zavedený politický dialóg s Európskou komisiou vyzýva aj Európsky parlament, aby posilnil zohľadňovanie stanovísk národných parlamentov v rámci politického dialógu v príslušných parlamentných výboroch.

| 1.4. | COSAC považuje mechanizmus zelenej karty za dôležitý nástroj na zlepšenie úlohy národných parlamentov, a preto povzbudzuje národné parlamenty, aby naďalej skúmali budúce možnosti využívania iniciatív v rámci zelenej karty. |
| --- | --- |

1.4.

COSAC považuje mechanizmus zelenej karty za dôležitý nástroj na zlepšenie úlohy národných parlamentov, a preto povzbudzuje národné parlamenty, aby naďalej skúmali budúce možnosti využívania iniciatív v rámci zelenej karty.

| 1.5. | COSAC poukazuje na to, že za súčasných okolností sa preukazuje, že účinná komunikácia o otázkach EÚ je jedným z kľúčových prvkov na prekonanie vzdialenosti oddeľujúcej Európsku úniu od jej občanov, a uznáva úlohu národných parlamentov pri zapájaní občanov, poskytovaní nestranných informácií pre nich a posilňovaní všeobecného povedomia o otázkach súvisiacich s EÚ. V tomto ohľade je dôležité zdôrazniť demokratický mandát, ktorý majú národné parlamenty zastupujúce voličov. V súvislosti s výsledkom referenda v Spojenom kráľovstve COSAC uznáva zásadnú úlohu národných parlamentov ako inštitúcií s priamym demokratickým mandátom a zodpovednosťou pri prispievaní k fungovaniu a budúcnosti jedinečného projektu Európskej únie. |
| --- | --- |

1.5.

COSAC poukazuje na to, že za súčasných okolností sa preukazuje, že účinná komunikácia o otázkach EÚ je jedným z kľúčových prvkov na prekonanie vzdialenosti oddeľujúcej Európsku úniu od jej občanov, a uznáva úlohu národných parlamentov pri zapájaní občanov, poskytovaní nestranných informácií pre nich a posilňovaní všeobecného povedomia o otázkach súvisiacich s EÚ. V tomto ohľade je dôležité zdôrazniť demokratický mandát, ktorý majú národné parlamenty zastupujúce voličov. V súvislosti s výsledkom referenda v Spojenom kráľovstve COSAC uznáva zásadnú úlohu národných parlamentov ako inštitúcií s priamym demokratickým mandátom a zodpovednosťou pri prispievaní k fungovaniu a budúcnosti jedinečného projektu Európskej únie.

| 1.6. | COSAC vyzýva všetky parlamenty, aby zohrávali aktívnejšiu úlohu pri komunikácii o otázkach EÚ, a s týmto cieľom povzbudzuje národné parlamenty aj Európsky parlament, aby si navzájom vymieňali skúsenosti a najlepšie postupy v oblasti komunikácie. Okrem toho COSAC konštatuje, že zameranie sa na obsah komunikácie o otázkach EÚ a jeho prispôsobenie sa môžu ukázať ako užitočné pri interakcii so špecifickými skupinami, ako sú univerzity, školy atď. |
| --- | --- |

1.6.

COSAC vyzýva všetky parlamenty, aby zohrávali aktívnejšiu úlohu pri komunikácii o otázkach EÚ, a s týmto cieľom povzbudzuje národné parlamenty aj Európsky parlament, aby si navzájom vymieňali skúsenosti a najlepšie postupy v oblasti komunikácie. Okrem toho COSAC konštatuje, že zameranie sa na obsah komunikácie o otázkach EÚ a jeho prispôsobenie sa môžu ukázať ako užitočné pri interakcii so špecifickými skupinami, ako sú univerzity, školy atď.

| 1.7. | Aby sa v plnej miere využili dostupné technológie, COSAC vyzýva parlamenty k úplnému preskúmaniu možností vyplývajúcich z používania kanálov sociálnych médií, ktoré môžu posilniť povedomie o otázkach EÚ a o parlamentoch ako najvýznamnejších centrách diskusie, a to najmä v súvislosti s európskou mládežou. |
| --- | --- |

1.7.

Aby sa v plnej miere využili dostupné technológie, COSAC vyzýva parlamenty k úplnému preskúmaniu možností vyplývajúcich z používania kanálov sociálnych médií, ktoré môžu posilniť povedomie o otázkach EÚ a o parlamentoch ako najvýznamnejších centrách diskusie, a to najmä v súvislosti s európskou mládežou.

2.   Transatlantické obchodné a investičné partnerstvo (TTIP) obchodná dohoda medzi Európskou úniou a Spojenými štátmi (a súvisiace výzvy, príležitosti a riziká)

| 2.1. | COSAC uznáva, že obchodná politika EÚ má mimoriadny geopolitický a hospodársky význam, aby Európa mohla usmerňovať globalizáciu, posilňovať medzinárodné normy a zlepšovať prístup na zahraničné trhy; COSAC sa domnieva, že spravodlivo dohodnuté a transparentné komplexné obchodné dohody s tretími krajinami, s ktorými je oboznámená široká verejnosť, dohodnuté s cieľom dosiahnuť vzájomne prospešné výsledky, môžu byť významnými nástrojmi schopnými zvýšiť podiel EÚ na svetovom obchode; COSAC poznamenáva, že ak Európska únia nezačne konať teraz, medzinárodné pravidlá určia iní. |
| --- | --- |

2.1.

COSAC uznáva, že obchodná politika EÚ má mimoriadny geopolitický a hospodársky význam, aby Európa mohla usmerňovať globalizáciu, posilňovať medzinárodné normy a zlepšovať prístup na zahraničné trhy; COSAC sa domnieva, že spravodlivo dohodnuté a transparentné komplexné obchodné dohody s tretími krajinami, s ktorými je oboznámená široká verejnosť, dohodnuté s cieľom dosiahnuť vzájomne prospešné výsledky, môžu byť významnými nástrojmi schopnými zvýšiť podiel EÚ na svetovom obchode; COSAC poznamenáva, že ak Európska únia nezačne konať teraz, medzinárodné pravidlá určia iní.

| 2.2. | COSAC vníma vyvážené obchodné dohody ako príležitosť na podporu rastu a vytvárania pracovných miest, ako aj na posilnenie udržateľného rozvoja pri súčasnom presadzovaní ľudských práv, pracovných a sociálnych noriem a udržateľnosti životného prostredia na globálnej úrovni, ale aj na zabezpečenie poskytovania služieb a komunálnych služieb. COSAC požaduje, aby Európska únia lepšie bránila svoje záujmy v rokovaniach a trvala na zásade reciprocity. |
| --- | --- |

2.2.

COSAC vníma vyvážené obchodné dohody ako príležitosť na podporu rastu a vytvárania pracovných miest, ako aj na posilnenie udržateľného rozvoja pri súčasnom presadzovaní ľudských práv, pracovných a sociálnych noriem a udržateľnosti životného prostredia na globálnej úrovni, ale aj na zabezpečenie poskytovania služieb a komunálnych služieb. COSAC požaduje, aby Európska únia lepšie bránila svoje záujmy v rokovaniach a trvala na zásade reciprocity.

| 2.3. | COSAC uznáva názorové rozdiely a skeptickosť, ktorú vyjadrujú mnohí občania Únie v súvislosti s obsahom týchto obchodných dohôd, a naliehavo vyzýva európske inštitúcie, národné parlamenty a vlády, aby riešili obavy s cieľom jasne dokázať vplyvy obchodných dohôd a zabezpečiť transparentnosť procesov rokovaní. |
| --- | --- |

2.3.

COSAC uznáva názorové rozdiely a skeptickosť, ktorú vyjadrujú mnohí občania Únie v súvislosti s obsahom týchto obchodných dohôd, a naliehavo vyzýva európske inštitúcie, národné parlamenty a vlády, aby riešili obavy s cieľom jasne dokázať vplyvy obchodných dohôd a zabezpečiť transparentnosť procesov rokovaní.

| 2.4. | COSAC víta vylepšené opatrenia Komisie v oblasti transparentnosti procesu rokovaní o TTIP, ale zdôrazňuje, že je potrebné dosiahnuť ešte vyššiu úroveň transparentnosti v prípade všetkých obchodných dohôd, čo by mohlo rozptýliť obavy občanov a členov parlamentov Únie. |
| --- | --- |

2.4.

COSAC víta vylepšené opatrenia Komisie v oblasti transparentnosti procesu rokovaní o TTIP, ale zdôrazňuje, že je potrebné dosiahnuť ešte vyššiu úroveň transparentnosti v prípade všetkých obchodných dohôd, čo by mohlo rozptýliť obavy občanov a členov parlamentov Únie.

| 2.5. | COSAC je presvedčená, že proces rokovaní a jeho výsledky by mali byť v plnom súlade so zásadami slobody, demokracie, právneho štátu, dôstojnosti a sociálnej súdržnosti, na ktorých je Európska únia založená, a týmto spôsobom by sa mala zabezpečiť spoľahlivá záruka, že v prípade uzavretia a podpísania TTIP dôjde k posilneniu, a nie k oslabeniu európskych predpisov a noriem. |
| --- | --- |

2.5.

COSAC je presvedčená, že proces rokovaní a jeho výsledky by mali byť v plnom súlade so zásadami slobody, demokracie, právneho štátu, dôstojnosti a sociálnej súdržnosti, na ktorých je Európska únia založená, a týmto spôsobom by sa mala zabezpečiť spoľahlivá záruka, že v prípade uzavretia a podpísania TTIP dôjde k posilneniu, a nie k oslabeniu európskych predpisov a noriem.

| 2.6. | COSAC zdôrazňuje, že národné parlamenty, ako aj Európsky parlament musia byť schopné kontrolovať proces rokovaní o TTIP v súlade s ustanoveniami Zmluvy o fungovaní Európskej únie (najmä s článkom 218). COSAC sa domnieva, že TTIP bude možné predbežne uplatňovať, len keď Európsky parlament schváli konečnú dohodu uzavretú Radou. COSAC preto naliehavo vyzýva Komisiu a vlády členských štátov, aby pokračovali v zintenzívnenom procese komunikácie s národnými parlamentmi a Európskym parlamentom. COSAC zároveň pripomína, že sa očakáva, že keďže TTIP je zmiešaná dohoda, bude jej konečné nadobudnutie platnosti podliehať príslušným vnútroštátnym ratifikačným procesom vo všetkých členských štátoch. |
| --- | --- |

2.6.

COSAC zdôrazňuje, že národné parlamenty, ako aj Európsky parlament musia byť schopné kontrolovať proces rokovaní o TTIP v súlade s ustanoveniami Zmluvy o fungovaní Európskej únie (najmä s článkom 218). COSAC sa domnieva, že TTIP bude možné predbežne uplatňovať, len keď Európsky parlament schváli konečnú dohodu uzavretú Radou. COSAC preto naliehavo vyzýva Komisiu a vlády členských štátov, aby pokračovali v zintenzívnenom procese komunikácie s národnými parlamentmi a Európskym parlamentom. COSAC zároveň pripomína, že sa očakáva, že keďže TTIP je zmiešaná dohoda, bude jej konečné nadobudnutie platnosti podliehať príslušným vnútroštátnym ratifikačným procesom vo všetkých členských štátoch.

3.   2016: energetická únia – rok konkrétnych výsledkov

| 3.1. | COSAC víta projekt energetickej únie a jeho ambície viesť EÚ k bezpečnejšej a udržateľnej energetickej politike s dôrazom na výrobu energie z obnoviteľných zdrojov a boj proti zmene klímy. Nemožno to dosiahnuť na výlučne medzivládnej úrovni, a tak sú potrebné spoločné európske riešenia. |
| --- | --- |

3.1.

COSAC víta projekt energetickej únie a jeho ambície viesť EÚ k bezpečnejšej a udržateľnej energetickej politike s dôrazom na výrobu energie z obnoviteľných zdrojov a boj proti zmene klímy. Nemožno to dosiahnuť na výlučne medzivládnej úrovni, a tak sú potrebné spoločné európske riešenia.

| 3.2. | COSAC poznamenáva, že EÚ je najväčším dovozcom energie na svete, pričom niekoľko členských štátov sa spolieha na jediného dodávateľa a v dôsledku toho je EÚ mimoriadne zraniteľná. COSAC sa znepokojuje vysokými cenami energie v EÚ v porovnaní s konkurentmi. Preto je COSAC za posilnenie práv spotrebiteľa, čo môže okrem iného účinne pomôcť v boji proti energetickej chudobe. COSAC preto pripomína, že cieľom energetickej únie je poskytnúť európskym spotrebiteľom nielen bezpečnú, udržateľnú a ekologickú energiu, ale aj energiu, ktorá je konkurencieschopná a finančne dostupnejšia. Pri dosahovaní tohto cieľa sa musí prihliadať na zvrchované rozhodnutia členských štátov a zároveň sa musia podporovať riešenia, ktoré sa lepšie dosahujú na úrovni EÚ. |
| --- | --- |

3.2.

COSAC poznamenáva, že EÚ je najväčším dovozcom energie na svete, pričom niekoľko členských štátov sa spolieha na jediného dodávateľa a v dôsledku toho je EÚ mimoriadne zraniteľná. COSAC sa znepokojuje vysokými cenami energie v EÚ v porovnaní s konkurentmi. Preto je COSAC za posilnenie práv spotrebiteľa, čo môže okrem iného účinne pomôcť v boji proti energetickej chudobe. COSAC preto pripomína, že cieľom energetickej únie je poskytnúť európskym spotrebiteľom nielen bezpečnú, udržateľnú a ekologickú energiu, ale aj energiu, ktorá je konkurencieschopná a finančne dostupnejšia. Pri dosahovaní tohto cieľa sa musí prihliadať na zvrchované rozhodnutia členských štátov a zároveň sa musia podporovať riešenia, ktoré sa lepšie dosahujú na úrovni EÚ.

| 3.3. | COSAC poukazuje na význam solidarity a dôvery členských štátov pri dosahovaní energetickej bezpečnosti v EÚ a zdôrazňuje význam ich spoločného prístupu k tretím krajinám. V tejto súvislosti COSAC vyjadruje znepokojenie z projektov, ktoré sa považujú za technicky, environmentálne, hospodársky a geopoliticky neopodstatnené a kontraproduktívne z hľadiska energetickej bezpečnosti. Naopak, pokiaľ ide o posilnenie jednotného trhu a energetickej bezpečnosti, COSAC podporuje úsilie o to, aby EÚ v čo najväčšej miere využívala domáce zdroje energie vrátane zdrojov na stabilnú a bezpečnú výrobu energie a optimálnu diverzifikáciu trás dodávok energie, pričom zdôrazňuje význam užšej regionálnej spolupráce. |
| --- | --- |

3.3.

COSAC poukazuje na význam solidarity a dôvery členských štátov pri dosahovaní energetickej bezpečnosti v EÚ a zdôrazňuje význam ich spoločného prístupu k tretím krajinám. V tejto súvislosti COSAC vyjadruje znepokojenie z projektov, ktoré sa považujú za technicky, environmentálne, hospodársky a geopoliticky neopodstatnené a kontraproduktívne z hľadiska energetickej bezpečnosti. Naopak, pokiaľ ide o posilnenie jednotného trhu a energetickej bezpečnosti, COSAC podporuje úsilie o to, aby EÚ v čo najväčšej miere využívala domáce zdroje energie vrátane zdrojov na stabilnú a bezpečnú výrobu energie a optimálnu diverzifikáciu trás dodávok energie, pričom zdôrazňuje význam užšej regionálnej spolupráce.

| 3.4. | COSAC pripomína, že 12 členským štátom k dosiahnutiu cieľa prepojenia elektrizačných sietí chýba 10 %, čo ich veľmi izoluje od vnútorného trhu s elektrinou. COSAC vyzýva Európsky fond pre strategické investície, aby venoval osobitnú pozornosť projektom, ktorými sa riešia najvážnejšie prípady nedostatočného prepojenia. |
| --- | --- |

3.4.

COSAC pripomína, že 12 členským štátom k dosiahnutiu cieľa prepojenia elektrizačných sietí chýba 10 %, čo ich veľmi izoluje od vnútorného trhu s elektrinou. COSAC vyzýva Európsky fond pre strategické investície, aby venoval osobitnú pozornosť projektom, ktorými sa riešia najvážnejšie prípady nedostatočného prepojenia.

| 3.5. | COSAC víta Parížsku dohodu a považuje ju za medzník v boji proti zmene klímy a za pevný záväzok voči životnému prostrediu a ďalším generáciám. COSAC víta aj rýchlu ratifikáciu tejto dohody zo strany EÚ a vyzýva na jej bezvýhradné vykonávanie. COSAC sa domnieva, že projekt energetickej únie môže výrazne prispieť k dosiahnutiu cieľov Parížskej dohody a v dlhodobom horizonte pomôcť splniť energetické a klimatické ciele, ktoré si EÚ stanovila do roku 2020, 2030 a 2050. |
| --- | --- |

3.5.

COSAC víta Parížsku dohodu a považuje ju za medzník v boji proti zmene klímy a za pevný záväzok voči životnému prostrediu a ďalším generáciám. COSAC víta aj rýchlu ratifikáciu tejto dohody zo strany EÚ a vyzýva na jej bezvýhradné vykonávanie. COSAC sa domnieva, že projekt energetickej únie môže výrazne prispieť k dosiahnutiu cieľov Parížskej dohody a v dlhodobom horizonte pomôcť splniť energetické a klimatické ciele, ktoré si EÚ stanovila do roku 2020, 2030 a 2050.

| 3.6. | COSAC zdôrazňuje význam investícií do výskumu a vývoja pre energetickú úniu a ich potenciál pri budovaní bezpečnej, účinnej a ekologickej energetickej únie a pri znižovaní nákladov na výrobu energie s jasnou prioritou v kontexte Parížskej dohody týkajúcej sa energie z obnoviteľných zdrojov. V tejto súvislosti COSAC víta aj prácu na zlepšení systému obchodovania s emisiami (ETS), ktorá prispieva k modernizácii európskej energetiky. |
| --- | --- |

3.6.

COSAC zdôrazňuje význam investícií do výskumu a vývoja pre energetickú úniu a ich potenciál pri budovaní bezpečnej, účinnej a ekologickej energetickej únie a pri znižovaní nákladov na výrobu energie s jasnou prioritou v kontexte Parížskej dohody týkajúcej sa energie z obnoviteľných zdrojov. V tejto súvislosti COSAC víta aj prácu na zlepšení systému obchodovania s emisiami (ETS), ktorá prispieva k modernizácii európskej energetiky.

| 3.7. | COSAC sa domnieva, že úsilie o vývoj inovačných technológií a riešení s nízkymi emisiami, ako aj pokrok v oblasti nákladovo efektívnych inovácií zohrávajú nezastupiteľnú úlohu pri posilňovaní konkurencieschopnosti EÚ. |
| --- | --- |

3.7.

COSAC sa domnieva, že úsilie o vývoj inovačných technológií a riešení s nízkymi emisiami, ako aj pokrok v oblasti nákladovo efektívnych inovácií zohrávajú nezastupiteľnú úlohu pri posilňovaní konkurencieschopnosti EÚ.

| 3.8. | Na dosiahnutie čo najväčších úspor energie COSAC podporuje opatrenia na miestnej úrovni zamerané na rekonštrukciu budov a na zvyšovanie miery využívania verejnej dopravy. |
| --- | --- |

3.8.

Na dosiahnutie čo najväčších úspor energie COSAC podporuje opatrenia na miestnej úrovni zamerané na rekonštrukciu budov a na zvyšovanie miery využívania verejnej dopravy.

4.   Zabezpečenie vonkajších hraníc EÚ v súvislosti s neregulárnou migráciou

| 4.1. | COSAC uznáva všetky humanitárne aspekty riešenia migračnej a utečeneckej krízy. COSAC ďalej zdôrazňuje význam nájdenia bezpečných a legálnych spôsobov, ktorými sa môžu oprávnení žiadatelia o azyl dostať do EÚ. COSAC oceňuje spoluprácu EÚ s krajinami tranzitu a pôvodu migračných tokov a zdôrazňuje, že opatrenia EÚ vykonané v záujme riešenia migračnej krízy by mali byť zamerané na ochranu ľudských práv migrantov, žiadateľov o azyl a utečencov. COSAC považuje zabezpečenie vonkajších hraníc EÚ za bezprostrednú prioritu v záujme úspešného riadenia súčasných a budúcich neregulárnych migračných tokov. |
| --- | --- |

4.1.

COSAC uznáva všetky humanitárne aspekty riešenia migračnej a utečeneckej krízy. COSAC ďalej zdôrazňuje význam nájdenia bezpečných a legálnych spôsobov, ktorými sa môžu oprávnení žiadatelia o azyl dostať do EÚ. COSAC oceňuje spoluprácu EÚ s krajinami tranzitu a pôvodu migračných tokov a zdôrazňuje, že opatrenia EÚ vykonané v záujme riešenia migračnej krízy by mali byť zamerané na ochranu ľudských práv migrantov, žiadateľov o azyl a utečencov. COSAC považuje zabezpečenie vonkajších hraníc EÚ za bezprostrednú prioritu v záujme úspešného riadenia súčasných a budúcich neregulárnych migračných tokov.

| 4.2. | COSAC opätovne potvrdzuje význam solidarity, zodpovednosti a spravodlivého rozdelenia bremena medzi členskými štátmi na základe potreby prijateľného riešenia neregulárnej migrácie v súlade s článkom 80 Zmluvy o fungovaní Európskej únie (ZFEÚ) pri súčasnom rešpektovaní ľudských práv a medzinárodných zmlúv a dohovorov. COSAC nabáda Európsku úniu, aby riešila a odstránila základné príčiny migrácie. COSAC vyzýva slovenské predsedníctvo, ale aj nasledujúce predsedníctva, aby predložili kompromisné návrhy a aktívne prispievali k nájdeniu účinných a prijateľných riešení otázok súvisiacich s migráciou s osobitným dôrazom na ľudské práva, solidaritu a ľudskosť, ako aj na ľahko prístupné riadenie prijímania na mieste. |
| --- | --- |

4.2.

COSAC opätovne potvrdzuje význam solidarity, zodpovednosti a spravodlivého rozdelenia bremena medzi členskými štátmi na základe potreby prijateľného riešenia neregulárnej migrácie v súlade s článkom 80 Zmluvy o fungovaní Európskej únie (ZFEÚ) pri súčasnom rešpektovaní ľudských práv a medzinárodných zmlúv a dohovorov. COSAC nabáda Európsku úniu, aby riešila a odstránila základné príčiny migrácie. COSAC vyzýva slovenské predsedníctvo, ale aj nasledujúce predsedníctva, aby predložili kompromisné návrhy a aktívne prispievali k nájdeniu účinných a prijateľných riešení otázok súvisiacich s migráciou s osobitným dôrazom na ľudské práva, solidaritu a ľudskosť, ako aj na ľahko prístupné riadenie prijímania na mieste.

| 4.3. | COSAC zdôrazňuje aj nevyhnutnú vnútornú európsku a globálnu solidaritu v záujme účinných programov pre presídľovanie na podporu štátov ako Taliansko a Grécko pri poskytovaní starostlivosti a prístrešia utečencom. |
| --- | --- |

4.3.

COSAC zdôrazňuje aj nevyhnutnú vnútornú európsku a globálnu solidaritu v záujme účinných programov pre presídľovanie na podporu štátov ako Taliansko a Grécko pri poskytovaní starostlivosti a prístrešia utečencom.

| 4.4. | Pokiaľ ide o udržiavanie a sprísnenie kontroly trasy cez východné Stredozemie, COSAC vyzýva na okamžité uplatňovanie vyhlásenia EÚ a Turecka a pripomína potrebu jeho jednotného uplatňovania v plnom rozsahu v prípade všetkých členských štátov Európskej únie. |
| --- | --- |

4.4.

Pokiaľ ide o udržiavanie a sprísnenie kontroly trasy cez východné Stredozemie, COSAC vyzýva na okamžité uplatňovanie vyhlásenia EÚ a Turecka a pripomína potrebu jeho jednotného uplatňovania v plnom rozsahu v prípade všetkých členských štátov Európskej únie.

| 4.5. | COSAC podporuje skutočnosť, že Európska rada na svojej októbrovej schôdzi uznala „významný príspevok členských štátov v prvej línii v posledných rokoch, čo zahŕňa aj príspevok finančnej povahy“; COSAC vyzýva európske inštitúcie, aby osobitne zohľadnili úsilie vyvinuté týmito štátmi pri plnení týchto humanitárnych povinností: záchrana života čoraz väčšieho počtu žiadateľov o azyl, ktorí prichádzajú na európske vonkajšie hranice, zabezpečovanie záchranných operácií, identifikácie, zdravotnej starostlivosti, prístrešia, ošatenia, potravín a sociálnej integrácie. Preto by sa tieto osobitné výdavky mali zohľadniť pri výpočte štrukturálneho salda štátneho rozpočtu. |
| --- | --- |

4.5.

COSAC podporuje skutočnosť, že Európska rada na svojej októbrovej schôdzi uznala „významný príspevok členských štátov v prvej línii v posledných rokoch, čo zahŕňa aj príspevok finančnej povahy“; COSAC vyzýva európske inštitúcie, aby osobitne zohľadnili úsilie vyvinuté týmito štátmi pri plnení týchto humanitárnych povinností: záchrana života čoraz väčšieho počtu žiadateľov o azyl, ktorí prichádzajú na európske vonkajšie hranice, zabezpečovanie záchranných operácií, identifikácie, zdravotnej starostlivosti, prístrešia, ošatenia, potravín a sociálnej integrácie. Preto by sa tieto osobitné výdavky mali zohľadniť pri výpočte štrukturálneho salda štátneho rozpočtu.

| 4.6. | COSAC zdôrazňuje, že Európska únia ako priestor slobody pohybu a otvorených hraníc musí vykonávať spoločnú európsku migračnú politiku s dôrazom na ochranu občanov EÚ a vonkajších hraníc, bezpečnosť a solidaritu s utečencami, žiadateľmi o azyl a migrantmi, pričom sa musia rešpektovať ľudské práva a všetky medzinárodné zmluvy a dohovory. COSAC dôrazne podporuje všetky iniciatívy zamerané na ochranu vonkajších hraníc a obnovu zákonnosti v schengenskom priestore, a preto víta vytvorenie európskej pohraničnej a pobrežnej stráže. COSAC zdôrazňuje význam rýchleho vykonávania nariadenia o európskej pohraničnej a pobrežnej stráži a riešenia problému príliš pomalých návratov s plným využitím mandátu európskej pohraničnej a pobrežnej stráže. V tejto súvislosti COSAC pripomína, že na účinné fungovanie európskej pohraničnej a pobrežnej stráže je potrebný personál a dodávky materiálu. |
| --- | --- |

4.6.

COSAC zdôrazňuje, že Európska únia ako priestor slobody pohybu a otvorených hraníc musí vykonávať spoločnú európsku migračnú politiku s dôrazom na ochranu občanov EÚ a vonkajších hraníc, bezpečnosť a solidaritu s utečencami, žiadateľmi o azyl a migrantmi, pričom sa musia rešpektovať ľudské práva a všetky medzinárodné zmluvy a dohovory. COSAC dôrazne podporuje všetky iniciatívy zamerané na ochranu vonkajších hraníc a obnovu zákonnosti v schengenskom priestore, a preto víta vytvorenie európskej pohraničnej a pobrežnej stráže. COSAC zdôrazňuje význam rýchleho vykonávania nariadenia o európskej pohraničnej a pobrežnej stráži a riešenia problému príliš pomalých návratov s plným využitím mandátu európskej pohraničnej a pobrežnej stráže. V tejto súvislosti COSAC pripomína, že na účinné fungovanie európskej pohraničnej a pobrežnej stráže je potrebný personál a dodávky materiálu.

| 4.7. | COSAC víta prebiehajúcu prácu na projekte prepojenia systémov SIS (Schengenský informačný systém) a AFIS (automatizovaný systém identifikácie odtlačkov prstov) na identifikáciu nezvestných osôb na základe odtlačkov prstov, ako aj štúdiu uskutočniteľnosti a legislatívny návrh o systéme EÚ pre cestovné informácie a povolenia (ETIAS), ktoré sa majú čoskoro zverejniť. Tento systém pomôže zabezpečiť hranice EÚ a určovať, či osoba neprekročila povolenú dĺžku pobytu v EÚ. COSAC zdôrazňuje výzvu, ktorú predstavuje účinné zavedenie týchto nových nástrojov v čo najkratšom čase. |
| --- | --- |

4.7.

COSAC víta prebiehajúcu prácu na projekte prepojenia systémov SIS (Schengenský informačný systém) a AFIS (automatizovaný systém identifikácie odtlačkov prstov) na identifikáciu nezvestných osôb na základe odtlačkov prstov, ako aj štúdiu uskutočniteľnosti a legislatívny návrh o systéme EÚ pre cestovné informácie a povolenia (ETIAS), ktoré sa majú čoskoro zverejniť. Tento systém pomôže zabezpečiť hranice EÚ a určovať, či osoba neprekročila povolenú dĺžku pobytu v EÚ. COSAC zdôrazňuje výzvu, ktorú predstavuje účinné zavedenie týchto nových nástrojov v čo najkratšom čase.

| 4.8. | COSAC zdôrazňuje výzvy spojené s bezpečnosťou a kontrolou vonkajších hraníc EÚ a žiada, aby sa v Európskom parlamente čo najskôr uzavreli diskusie o zavádzaní systému vstup/výstup EÚ na zaznamenávanie vstupov a výstupov štátnych príslušníkov tretích krajín prekračujúcich vonkajšie hranice členských štátov EÚ a o vytvorení programu registrovaných cestujúcich, pričom sa budú riešiť otázky týkajúce sa nákladov, proporcionality a ochrany údajov. |
| --- | --- |

4.8.

COSAC zdôrazňuje výzvy spojené s bezpečnosťou a kontrolou vonkajších hraníc EÚ a žiada, aby sa v Európskom parlamente čo najskôr uzavreli diskusie o zavádzaní systému vstup/výstup EÚ na zaznamenávanie vstupov a výstupov štátnych príslušníkov tretích krajín prekračujúcich vonkajšie hranice členských štátov EÚ a o vytvorení programu registrovaných cestujúcich, pričom sa budú riešiť otázky týkajúce sa nákladov, proporcionality a ochrany údajov.

| 4.9. | Napokon COSAC zdôrazňuje význam výmeny osvedčených postupov na integráciu mladých migrantov a prisťahovaleckých rodín do miestnej spoločnosti poskytnutím vzdelania a dobrej práce. |
| --- | --- |

4.9.

Napokon COSAC zdôrazňuje význam výmeny osvedčených postupov na integráciu mladých migrantov a prisťahovaleckých rodín do miestnej spoločnosti poskytnutím vzdelania a dobrej práce.

---